શહેર એસઓજીના સ્ટાફ દ્વારા તાજેતરમાં દિવ્યેશ સોલંકી અને હર્ષ ગાંધીને 3.400 કિલોગ્રામ ગાંજા સાથે ઝડપી લીધા બાદ જે તે વખતે તેઓ આત્મીય કોલેજમાં અભ્યાસ કરતા હોવાનું જાણવા મળ્યું હતું આ સમાચારો પ્રસિદ્ધ થયા બાદ આત્મીય સંકુલ મેનેજમેન્ટ વતી પ્રિન્સિપાલ ડોક્ટર જી ડી આચાર્ય દ્વારા આ અંગે સ્પષ્ટતા કરવામાં આવી હતી જેમાં તેઓએ જણાવ્યું હતું કે આ બંને વિદ્યાર્થીઓ હાલ આત્મીય કોલેજમાં અભ્યાસ કરતા નથી ગાંજા સાથે પકડાયેલ દિવ્યેશ સોલંકી 2014માં સિવિલ એન્જીનીયરીંગ કરતો હતો જેણે જૂન 2015માં સામેથી અરજી કરી પોતાનો પ્રવેશ રદ કરાવી લીધો હતો જયારે હર્ષ ગાંધીએ 2017માં બીસીએમાં પ્રવેશ લીધો હતો તેણે પણ જૂન 2018માં સ્વેચ્છાએ કોઈ કારણોસર પોતાનો પ્રવેશ રદ કરાવ્યો હતો જેથી તેઓ બંને પકડાયા ત્યારે આત્મીય કોલેજમાં અભ્યાસ કરતા હોય તે વાતને કોઈ સમર્થન મળતું નથી જે ત એ વખતે પોલીસ તંત્ર દ્વારા જે માહિતી આપવામાં આવી હતી તે આધારે જ સમાચાર પ્રસિદ્ધ કરવામાં આવ્યા હતા.